**Testfakta Švédsko – batéria Banner Power Bull opäť
víťazom testu!**

**Linz-Leonding 9. novembra 2015. Prémiová batéria Power Bull, ktorá v decembri 2013 dosiahla v rámci testu organizácie Testfakta historický výsledok „Best in Test“, bola touto renomovanou švédskou inštitúciou zvolená za víťaza ďalšieho testu a znova ocenená označením „Best in Test“.**

Testovaný typ batérie Power Bull P6205 zvíťazil v tomto porovnávacom teste s celkovým výsledkom 4,3 bodu, čím výrazne prevýšil renomované konkurenčné výrobky značiek Bosch, Varta, Exide a ďalších. Batéria Banner získala so známkou 4,6 bodu úplne najvyššie hodnotenie zo všetkých výrobkov v kategórii „kapacita“ (30 % celkovej známky). Práve množstvo akumulovanej energie v Ah je v moderných vozidlách s vysokými energetickými nárokmi palubnej siete kľúčom k dlhej životnosti batérie.

Absolútne najvyššiu známku 5,0 bodu získala batéria Banner v kategórii „opätovné nabíjanie“ (30 % celkovej známky). Tento test ukázal, že batéria Banner Power Bull P6205 potrebovala zo všetkých výrobkov vôbec najkratší čas na opätovné nabitie po štartovaní v teplotách pod bodom mrazu. To je dôležitým ukazovateľom najmä pre vodičov, ktorí jazdia na krátke vzdialenosti, spravidla v mestách.

„Sme veľmi potešení, že náš výrobok Power Bull opäť získal ocenenie „Best in Test“ udeľované švédskou organizáciou Testfakta, ktorá už dlhé roky pravidelne a seriózne vykonáva testy batérií. Je to pre nás ďalší dôkaz, že vyrábame a predávame preukázateľne kvalitné výrobky,“ komentuje výsledok obchodný riaditeľ spoločnosti Banner Batterien Andreas Bawart. Ďalšie informácie pozri na www.testfakta.se.

Text k fotografii:

Ocenenie „Best in Test“ švédskej organizácie Testfakta pre batériu Banner Power Bull P6205

Foto: Otlačenie bez nároku na honorár. Žiadame o jeden kontrolný výtlačok.

**Spoločnosť Banner Batterien v skratke**

*Spoločnosť Banner Batterien GmbH je inovatívny, expandujúci výrobca kvalitných štartovacích batérií. Od roku 1937 vyrába tento podnik so sídlom v rakúskom Leondingu batérie pre všetky typy vozidiel. Rodinná firma pod vedením Andreasa Bawarta a Mag. Thomasa Bawarta má po celej Európe okolo 770 zamestnancov. Spoločnosť Banner Batterien ročne vyrobí a predá viac ako 3,8 milióna štartovacích batérií, čím sa zaraďuje medzi najtradičnejšie, najskúsenejšie a najvýznamnejšie značky v oblasti výroby akumulátorov. Batérie Banner nachádzajú uplatnenie ako originálna výbava v mnohých modeloch značiek Audi, BMW, Caterpillar, Jungheinrich, Kässbohrer, Liebherr, Mercedes, Mitsubishi, Porsche, SEAT, Volvo alebo VW. V Rakúsku, Nemecku, vo Švajčiarsku, Francúzsku, Holandsku, Veľkej Británii, Dánsku, Poľsku, Českej republike, na Slovensku, v Maďarsku, Rusku, Rumunsku, Bulharsku a v Turecku sa staráme o predajcov prostredníctvom vlastných distribučných spoločností s celkovo 28 pobočkami. Vo viac ako 50 ďalších štátoch Európy, Afriky a Ázie výrobky dodávame prostredníctvom priamych dovozcov. Inovatívna technológia a vynikajúca kvalita podčiarkujú medzinárodné renomé špičkových výrobkov „so silou byvola“, ktorý zdobí aj logo spoločnosti Banner Batterien. Ďalšie informácie nájdete na adrese* [*www.bannerbatterien.com*](http://www.bannerbatterien.com)*.*